Гёттинген

**Гёттинген** — Германияын, Улісь Саксму лунвылын сулалан университета кар. Карыс – Немеч муын да и быдӧс Европа понда тӧдса кыдз велӧтан да туялан шӧрин.

Ганновер, Брауншвейг, Оснабрюк да Ольденбург бӧрын Гёттинген лоӧ ыждаыс сьӧрті витӧт кар Улісь Саксмуын. 1964 во бӧрын коркӧся кытштӧм кар пырис Гёттинген ландкрайсӧ (районӧ) да лоис сы шӧринӧн. 1965 годсяняс карас олӧ 100 сюрс мортся унажык, да сысянь сія лыддиссьӧ Германияын ыджыт карӧн.

Мӧдік ыджыт каррез Гёттинген гӧгӧрын: Кассель (38 км лунвыв-рытвылас), Хильдесхайм (70 км ойвылас), Брауншвейг (92 км ойвыв-асыввылас), Эрфурт (98 км лунвыв-асыввылас), Ганновер (105 км ойвылас) да Падерборн (120 км рытвыв-ойвыв-рытвылас)

## География
Гёттинген куйлӧ Лайне-Ильме увтас да Гёттингер Вальд вылынін коласын. Сы пырйӧт лунвывсянь ойвылӧ котӧртӧ Аллерӧ усян Лайне нима юок. Карыслӧн ойвывся тор Венде кузя котӧртӧ *Венде* шор, ойвыв-асыввыв торрезӧттяс – *Луттер* шор, а рытвыв торрес пырья – *Гроне* шор. Кынымкӧ километра ылынаын ойвылас пондӧтчӧ *Нёртенер Вальд*. Карыс лунвыв дорын куйлӧ Лайнеись ва босьтан *Гёттингер Кисзэ* нима ты.

Гёттинген кар увтӧ пыран муэз куйлӧны саридз вевдӧрсянь 138–127,5 м вылынаын, рытвывлань *Клеперберг* да *Хайнберг* керӧссэзсянь, а Гёттингер Вальд ассыввыв дорын сулалан *Макенрёдер Шпитце* лоӧ медвылын керӧсӧн Гёттинген карас. Кар му вылын, Лайнесянь рытвылас куйлӧ *Хагенберг* (сідзжӧ сійӧ шӧны *Учӧт Хаген*, 174 м), а кык километраын сысянь лунвылас – некрут вылынін *Эгельсберг*. Карыслӧн рытвыв визир бердын лэбӧны эшӧ кык керӧс: *Кнутберг* (363 м) да *Куберг* (288).

Гёттингер Вальдсянь топ рытвылас сулалан Гёттинген лоӧ вит вылынін шӧрын. Энія вылыніннэс: Золлинг (34 км ойвыв-рытвылӧ), Гарц (60 км ойвыв-асыввылӧ), *Кауфунгер Вальд* (27 км лунвыв-лунвыв-рытвылӧ), *Дрансфельдер Штадтвальд* (13 км лунвыв-рытвылӧ) да *Брамвальд* (19 км рытвылӧ).

## История

## Отир
Оліссезлӧн лыдыс Гёттингенын шӧрӧт веккезсянь ни пыр быдмӧма, а виль кад пондӧтчӧмсянь ӧддьӧн ни чожа. 1985 воын карас олісӧ медуна отирыс – 132.100 морт. Сэсся пондісӧ чинны. 2006 декаб 31 лун кежӧ Гёттингенас кольччис 121.581 пыр олісь морт.

Уна отирыс велӧтчӧны Гёттинген университетын: 2005/06 тӧвнас токӧ сэтчин вӧлі 24.400 велотчись , а сысся и мӧдік институттэз эмӧсь. Быдсӧн босьтӧмӧн студеттэс карас лоӧны оліссезісь 20 % мымда.

## Веськӧтлӧм
Карись обербургомистр – Вольфганг Майер (СПД).

## Янсалӧм

Карын 18 кытш (штадтбецирк):

Ӧшмӧс: GÖSIS

Вит кытшыс – карыслӧн важся шӧрин. Мӧдік кытшшез вӧлісӧ перво посадмуэзӧн, а сэсся нійӧс ӧтлаӧтісӧ кар дынӧ:
* 1963 воӧ: Херберсхаузен
* 1964 воын: Гайсмар, Гроне, Николаусберг да Венде 
* 1973 воын: Деппольдсхаузен, Эллихаузен, Эзебек, Гросс Эллерсхаузен, Хетьерсхаузен, Хольтензен, Кнутбюрен да Роринген. 

Мукӧдын сёрӧнжык ӧтлаӧтӧм кытшшез коласісь кольччӧ асвеськӧтлӧм. Сэтчин эмӧсь отирсянь бӧрьян советтэз (9-13 мортӧн), асланыс юралісь (ортсбургомистр). Советтэзын видзӧтӧны кытш понда тӧдчана моггез, но медбӧрья кыв кольччӧ Гёттинген кар советыслӧ. Аслыныс советтэз бӧрйӧны: Гайсмар (Цитентерассаэзӧн), Гроне, Херберхаузен, Хольтензен, Николаусберг, Роринген, кыкӧн ӧтік совет бӧрйӧны Венде да Деппольдсхаузен, Эллихаузен да Эзебек, куимӧн – Гросс Эллерсхаузен, Хетьерсхуазен да Кнутбюрен.

## Ордча посадмуэз
Гёттинген карыскӧт межаасьӧны сизим посадму, кӧдна быдӧнныс пырӧны Гёттинген районӧ: Бовенден, Вааке (лоӧ ӧтласа Радольфсхаузен посадмуын), Гляйхен, Фридланд, Росдорф, Дарнсфельд кар (лоӧ ӧтласа Дарнсфельд посадмуын) да Аделебзен.

## Ыстісяннэз